text: সিলেট কৃষি বিশ্ববিদ্যালয় চলচ্চিত্র সংসদ বাংলাদেশের চলচ্চিত্র আন্দোলনের সাথে যুক্ত একটি স্বেচ্ছাসেবী ছাত্র সংগঠন। সিলেট কৃষি বিশ্ববিদ্যালয় চলচ্চিত্র সংসদ সংক্ষেপে এসএইউএফএস নামেও পরিচিত। সংগঠনটি সিলেট চলচ্চত্র উৎসব শীর্ষক আন্তর্জাতিক একটি চলচ্চিত্র উৎসব আয়োজন করে।
  
  কার্যক্রম 
  
   চলচ্চিত্র উৎসব
   সেমিনার
   ওয়ার্কশপ
   যৌথ আয়োজন
   জাতীয় ও আন্তর্জাতিক দিবসসমূহ পালন
  
  চলচ্চিত্র পাঠচক্র 
  পাঠচক্র আয়োজনে চলচ্চিত্রের খুঁটিনাটি, চলচ্চিত্র ইতিহাস, বিভিন্ন দেশের চলচ্চিত্র নিয়ে আলোচনা-সমালোচনা, পারষ্পরিক অভিজ্ঞতা-মতামত বিনিময় হয়। এই আসর সকলে জন্য উন্মুক্ত।
  
  উৎসব
  
  সিলেট চলচ্চিত্র উৎসব 
  স্বাধীনধারার চলচ্চিত্র নির্মাতাদের উদ্দেশ্যে ২০১৭ সাল থেকে সিলেট চলচ্চিত্র উৎসব শীর্ষক আন্তর্জাতিক চলচ্চিত্র উৎসব আয়োজিত হয়ে আসছে। প্রতিবছর পৃথিবীর বিভিন্ন দেশ থেকে এই উৎসবের আসরে স্বাধীনধারার চলচ্চিত্র নির্মাতারা তাদের চলচ্চিত্র জমা দেন। নির্বাচিত চলচ্চিত্র নিয়ে সিলেট কৃষি বিশ্ববিদ্যালয় প্রাঙ্গণে ৩ দিনব্যাপী চলচ্চিত্র উৎসব অনুষ্ঠিত হয়। উৎসবটি সর্বসাধারণের জন্য উন্মুক্ত। ২০১৯ সালে উৎসবের তৃতীয় আসরে বিশ্বের ১১১টি দেশ থেকে স্বল্প ও পূর্ণদৈর্ঘ্য ৩০৩৬টি চলচ্চিত্র জমা পড়ে। এর মধ্যে থেকে ১০০ টি চলচ্চিত্র প্রদর্শনের জন্য মনোনীত হয়। ২০১৮ সালে দ্বিতীয় আসরে ১২২ টি দেশ থেকে ২৮০৮ টি চলচ্চিত্র ও ২০১৭ সালে প্রথম আসরে ৬৬টি দেশ থেকে ২০৫২টি চলচ্চিত্র জমা পড়েছিলো। উৎসবে চলচ্চিত্র প্রদর্শনীর পাশাপাশি বিভিন্ন দেশ থেকে আগত চলচ্চিত্র নির্মাতাদের নিয়ে প্রশিক্ষণ কর্মশালা ও সেমিনার অনুষ্ঠিত হয়।
  
  আন্তর্জাল চলচ্চিত্র উৎসব 
  অনলাইনভিত্তিক আন্তর্জাল চলচ্চিত্র উৎসবে চলচ্চিত্র জমাদান ও প্রদর্শনী উভয়েই অনলাইনে অনুষ্ঠিত হয়।
  
  নবীনদের জন্য চলচ্চিত্র 
  প্রতি বছর নতুন শিক্ষার্থীদের আগমনের পরপরই তাদের কলরবে বিশ্ববিদ্যালয় প্রাঙ্গণ যখন মুখরিত হয়ে ওঠে, তখনই তাদের বরণ করে নিতে আয়োজন করা হয় নবীনদের জন্য চলচ্চিত্র।
  
  সদস্যতা 
  শুধুমাত্র সিলেট কৃষি বিশ্ববিদ্যালয়ের প্রথম বর্ষের শিক্ষার্থীরা মৌখিক সাক্ষাৎকার ও ব্যাবহারিক কর্মদক্ষতায় উত্তীর্ণ হয়ে সংসদের সদস্য পদ লাভ করেন। উল্লেখ্য, সিলেট কৃষি বিশ্ববিদ্যালয়ের ছাত্রত্ব থাকাকালীন সময়েই কেবল শিক্ষার্থীরা এই সংগঠনের সদস্য থাকতে পারবেন।
  
  অন্যান্য কার্যক্রম 
  সিলেট কৃষি বিশ্ববিদ্যালয় চলচ্চিত্র সংসদ জাতীয় শোক দিবস, মহান বিজয় দিবস, মহান স্বাধীনতা দিবস সহ বিভিন্ন জাতীয় দিবসে বিশ্ববিদ্যালয় প্রাঙ্গণে চলচ্চিত্র প্রদর্শনীর আয়োজন করে। বছরের বিভিন্ন সময়ে প্রখ্যাত চলচ্চিত্র ব্যক্তিত্বদের স্মরণে আয়োজন করা হয় চলচ্চিত্র প্রদর্শনী ও আলোচনা সভার। পাশাপাশি চলচ্চিত্রের বিভিন্ন দিক বিবেচনায় আয়োজিত হয় বিষয়ভিত্তিক সেমিনার।
  
  কৃতী সদস্য
  
  আরও দেখুন 
  
   সিলেট কৃষি বিশ্ববিদ্যালয়
   সিলেট চলচ্চিত্র উৎসব
   সিলেট
   সিলেট কৃষি বিশ্ববিদ্যালয়ের উপাচার্যের তালিকা
   চলচ্চিত্র উৎসবের তালিকা
  
  তথ্যসূত্র 
  
  বিষয়শ্রেণী:বাংলাদেশ ভিত্তিক সাংস্কৃতিক সংগঠন
title: সিলেট কৃষি বিশ্ববিদ্যালয় চলচ্চিত্র সংসদ